CELEX: 22009D0027
Language: hu
Date: 2009-03-17 00:00:00
Title: Az EGT Vegyes Bizottság 27/2009 határozata ( 2009. március 17. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

28.5.2009   
            
            
               HU
            
            
               Az Európai Unió Hivatalos Lapja
            
            
               L 130/19
            
         
      AZ EGT VEGYES BIZOTTSÁG 27/2009 HATÁROZATA
   
   (2009. március 17.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2009. február 5-i 5/2009 EGT vegyes bizottsági határozat (1) módosította.
            
         
               (2)
            
            
               Az élelmiszerekkel rendeltetésszerűen érintkezésbe kerülő, a fedelek tömítéseiben található lágyítószerek átmeneti kioldódási határértékeinek megállapításáról szóló 372/2007/EK rendelet módosításáról szóló, 2008. június 24-i 597/2008/EK bizottsági rendeletet (2) bele kell foglalni a megállapodásba.
            
         
               (3)
            
            
               Az élelmiszerekben használható édesítőszerek különleges tisztasági követelményeinek megállapításáról (kodifikált változat) szóló, 2008. június 17-i 2008/60/EK bizottsági irányelvet (3) bele kell foglalni a megállapodásba.
            
         
               (4)
            
            
               Az 1999/217/EK határozatnak az élelmiszerekben, illetve azok felületén használt aromaanyagok nyilvántartása tekintetében történő módosításáról szóló, 2008. június 17-i 2008/478/EK bizottsági határozatot (4) bele kell foglalni a megállapodásba.
            
         
               (5)
            
            
               A gabonafélékben, valamint egyes egyéb növényi eredetű termékekben és felületükön található megengedett növényvédőszermaradék-határértékre vonatkozó előírásnak való megfelelést biztosító 2008. évi összehangolt közösségi ellenőrzési programról és a 2009. évi nemzeti ellenőrzési programokról szóló, 2008. február 4-i 2008/103/EK bizottsági ajánlást (5) bele kell foglalni a megállapodásba.
            
         
               (6)
            
            
               A 2008/60/EK irányelv hatályon kívül helyezi a megállapodásba foglalt 95/31/EK bizottsági irányelvet (6), amelyet ezért el kell hagyni a megállapodásból.
            
         
               (7)
            
            
               E határozat Liechtenstein vonatkozásában nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XII. fejezete a következőképpen módosul:
   
               1.
            
            
               A 16. pont (78/663/EGK tanácsi irányelv) negyedik francia bekezdését (95/31/EK bizottsági irányelv), valamint a 46a. pont (95/31/EK bizottsági irányelv) szövegét el kell hagyni.
            
         
               2.
            
            
               Az 54v. pont (1999/217/EK bizottsági határozat) a következő francia bekezdéssel egészül ki:
               
                           „—
                        
                        
                           
                              32008 D 0478: a Bizottság 2008. június 17-i 2008/478/EK határozata (HL L 163., 2008.6.24., 42. o.).”
                        
                     
         
               3.
            
            
               Az 54zzzr. pont (372/2007/EK bizottsági rendelet) a következő francia bekezdésekkel egészül ki:
               „ , melyet a következő rendelet módosított:
               
                           —
                        
                        
                           
                              32008 R 0597: a Bizottság 2008. június 24-i 597/2008/EK rendelete (HL L 164., 2008.6.25., 12. o.).”
                        
                     
         
               4.
            
            
               Az 54zzzx. pontot (345/2008/EK bizottsági rendelet) követően a szöveg a következő ponttal egészül ki:
               
                           „54zzzy.
                        
                        
                           
                              32008 L 0060: a Bizottság 2008. június 17-i 2008/60/EK irányelve az élelmiszerekben használható édesítőszerek különleges tisztasági követelményeinek megállapításáról (kodifikált változat) (HL L 158., 2008.6.18., 17. o.).”
                        
                     
         
               5.
            
            
               A „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” címsor 64. pontja (2007/196/EK bizottsági ajánlás) után a szöveg a következő ponttal egészül ki:
               
                           „65.
                        
                        
                           
                              32008 H 0103: a Bizottság 2008. február 4-i 2008/103/EK ajánlása a gabonafélékben, valamint egyes egyéb növényi eredetű termékekben és felületükön található megengedett növényvédőszermaradék-határértékre vonatkozó előírásnak való megfelelést biztosító 2008. évi összehangolt közösségi ellenőrzési programról és a 2009. évi nemzeti ellenőrzési programokról (HL L 36., 2008.2.9., 7. o.).”
                        
                     
         2. cikk
   Az 597/2008/EK rendeletnek, a 2008/60/EK irányelvnek, a 2008/478/EK határozatnak és a 2008/103/EK ajánlásnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. március 18-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. március 17-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 73., 2009.3.19., 38. o.
   
      (2)  HL L 164., 2008.6.25., 12. o.
   
      (3)  HL L 158., 2008.6.18., 17. o.
   
      (4)  HL L 163., 2008.6.24., 42. o.
   
      (5)  HL L 36., 2008.2.9., 7. o.
   
      (6)  HL L 178., 1995.7.28., 1. o.
   
      (7)  Alkotmányos követelmények fennállását nem jelezték.